CELEX: 32005D0487
Language: lt
Date: 1120435200000
Title: 2005/487/EB: 2005 m. liepos 4 d. Komisijos sprendimas, dėl triazamato neįtraukimo į Tarybos direktyvos 91/414/EEB priedą ir leidimų augalų apsaugos produktams, kuriuose yra tos medžiagos, panaikinimo (pranešta dokumentu Nr. C(2005) 1960)   (Tekstas svarbus EEE)

7.7.2005   
            
            
               LT
            
            
               Europos Sąjungos oficialusis leidinys
            
            
               L 174/72
            
         KOMISIJOS SPRENDIMAS
   2005 m. liepos 4 d.
   dėl triazamato neįtraukimo į Tarybos direktyvos 91/414/EEB priedą ir leidimų augalų apsaugos produktams, kuriuose yra tos medžiagos, panaikinimo
   (pranešta dokumentu Nr. C(2005) 1960)
   (Tekstas svarbus EEE)
   (2005/487/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą Nr. 91/414/EEB dėl augalų apsaugos produktų pateikimo į rinką (1), ypač į jos 8 straipsnio 2 dalies ketvirtą pastraipą,
   kadangi:
   
               (1)
            
            
               Direktyvos 91/414/EEB 8 straipsnio 2 dalyje yra numatyta, kad valstybė narė gali per 12 mėnesių nuo pranešimo apie šią direktyvą įregistruoti ir pateikti į vidaus rinką augalų apsaugos produktus, kurių sudėtyje yra veikliųjų medžiagų, neįrašytų į šios direktyvos I priedą, ir kurie dvejus metus nuo pranešimo dienos jau yra rinkoje, kol šios medžiagos bus laipsniškai tiriamos pagal darbų programą.
            
         
               (2)
            
            
               Komisijos reglamentuose (EB) Nr. 451/2000 (2) ir (EB) Nr. 703/2001 (3) yra nustatytos išsamios darbų programos, minėtos Direktyvos 91/414/EEB 8 straipsnio 2 dalyje, antrojo ir trečiojo etapo įgyvendinimo taisyklės. Dėl veikliosios medžiagos triazamato pranešėjas 2004 m. liepos 7 d. informavo Komisiją, kad jis nebesiekia įtraukti šios medžiagos į Direktyvos 91/414/EEB I priedą. Todėl šios veikliosios medžiagos nereikėtų įtraukti į tą priedą, ir valstybės narės turėtų atšaukti visus leidimus triazamato turinčioms augalų apsaugos priemonėms.
            
         
               (3)
            
            
               Tikslinga numatyti lengvatinį laikotarpį turimų atsargų sunaikinimui, sandėliavimui, pateikimui į rinką ir sunaudojimui, kad turimas atsargas būtų leista naudoti ne ilgiau kaip dar vieną auginimo sezoną.
            
         
               (4)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠI SPRENDIMĄ:
   1 straipsnis
   Triazamatas nėra įtraukiamas į Direktyvos 91/414/EEB I priedą.
   2 straipsnis
   Valstybės narės užtikrina, kad:
   
               1)
            
            
               leidimai augalų apsaugos priemonėms, kurių sudėtyje yra triazamato, yra panaikinami 2006 1 4;
            
         
               2)
            
            
               nuo paskelbimo dienos leidimai augalų apsaugos priemonėms, kurių sudėtyje yra triazamato, nėra išduodami ir nėra atnaujinami.
            
         3 straipsnis
   Bet koks valstybės narės suteikiamas lengvatinis laikotarpis turimų atsargų sunaikinimui, sandėliavimui, pateikimui į rinką ir sunaudojimui pagal Direktyvos 91/414/EEB 4 straipsnio 6 dalį yra kiek įmanoma trumpesnis ir baigiasi ne vėliau kaip 2007 1 4.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. liepos 4 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2005/34/EB (OL L 125, 2005 18 5, p. 5).
   
      (2)  OL L 55, 2000 2 29, p. 25. Reglamentas su paskutiniais pakeitimais, padarytais Reglamentu (EB) Nr. 1044/2003 (OL L 151, 2003 6 19, p. 32).
   
      (3)  OL L 98, 2001 4 7, p. 6.